شه‌فه‌ق نيوز/ دوناڵد تره‌مپ سه‌رۆك ئه‌مريكا، له‌ بان ماڵپه‌ڕ تويته‌ر وه‌رجه‌ دانيستن ئه‌نجومه‌ن نوێنه‌ره‌يل ئه‌مريكا له‌باره‌ى ده‌نگداين ئه‌را لاوردنى له‌ ده‌سڵات سه‌رۆكايه‌تى وڵات جه‌خت له‌وه‌ كرد هويچ هه‌ڵه‌يگ ئه‌نجام نه‌ياگه‌ ك شايه‌ت بدێده‌ سێيه‌مين سه‌رۆك لاورياێ ئه‌مريكى له‌ مێژوو وڵاته‌يل يه‌كگرتگ.
تره‌مپ له‌ تويته‌ر وت: ئايا باوه‌ڕ ئه‌كه‌ين دويره‌و بخريه‌م له‌لايه‌ن چه‌پڕه‌وه‌يل راديكاڵى، ئه‌و ديموكراتخوازه‌يله‌ ك هويچ چشتيگ ئه‌نجام نايه‌ن، وه‌لێ من هويچ هه‌ڵه‌يگ ئه‌نجام نه‌يامه‌!
جى باسه‌، تره‌مپ باس له‌وه‌يش كرد ك تويش هه‌وڵه‌يليگ كوده‌تا و دادگاييكردنه‌يليگ ناڕه‌وا ئه‌دێ.
